รายงานของคณะกรรมการตรวจสอบและกรรมการอิสระ

เรียน ท่านผู้ถือหุ้น

ในปีที่ผ่านมา คณะกรรมการตรวจสอบและกรรมการอิสระของบริษัท ทุ่งคาฮาเบอร์ จำกัด (มหาชน)
ได้ปฏิบัติงานให้คำแนะนำแก่คณะกรรมการของบริษัทฯ
ในส่วนของความรับผิดชอบที่เกี่ยวข้องกับการจัดทำรายงานทางการเงินและการเปิดเผยข้อมูลในรายงานการเงินของบริษัทฯให้เป็นไปตามมาตรฐานทางการบัญชี
ข้อบังคับของตลาดหลักทรัพย์แห่งประเทศไทย และกฎระเบียบอื่นๆที่เกี่ยวข้อง
คณะกรรมการตรวจสอบและกรรมการอิสระของบริษัทฯยังได้ปฏิบัติงานให้คำแนะนำแก่คณะกรรมการของบริษัทฯในส่วนของความรับผิดชอบที่เกี่ยวข้องกับการบริหารจัดการความเสี่ยงและการควบคุมภายในตามหลักการกำกับดูแลกิจการที่ดี
นอกจากนี้
คณะกรรมการตรวจสอบและกรรมการอิสระของบริษัทฯยังได้ปฏิบัติงานในการทบทวนประสิทธิผลในการทำงานของหน่วยงานตรวจสอบภายในของบริษัทฯ
และในการบริหารความสัมพันธ์ระหว่างบริษัทฯกับผู้ตรวจสอบบัญชีภายนอก

คณะกรรมการตรวจสอบ ปัจจุบันประกอบด้วยกรรมการอิสระ 3 ท่าน โดยมี นายนิกร์กานต์
สุจริตเวสส์ เป็นประธานคณะกรรมการตรวจสอบ นายนภดล มันฑะจิต และนายกฤตภาส กณิกนันต์
เป็นกรรมการตรวจสอบ ทั้งหมดได้รับการแต่งตั้งโดยมติของคณะกรรมการบริษัทฯ
กรรมการทุกท่านในคณะกรรมการตรวจสอบเป็นกรรมการอิสระของบริษัทฯ
ไม่มีส่วนร่วมในการบริหาร ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำของบริษัทฯ
และไม่ได้เป็นตัวแทนของผู้ถือหุ้นรายใหญ่
คณะกรรมการตรวจสอบมีประสบการณ์ทางด้านบัญชีและการเงินหรือมีประสบการณ์ในด้านวิชาชีพที่เกี่ยวข้องกับการดำเนินงานของบริษัทฯ
คณะกรรมการตรวจสอบมีสิทธิที่จะขอคำปรึกษาจากที่ปรึกษาวิชาชีพอิสระจากภายนอกในกรณีที่มีความจำเป็น
ทั้งนี้ในส่วนที่เกี่ยวข้องกับคณะกรรมการตรวจสอบของบริษัทฯมีพนักงานบัญชีอาวุโสที่มีคุณสมบัติเหมาะสมดำรงตำแหน่งผู้ตรวจสอบภายใน
และมีพนักงานด้านกฎหมายที่มีคุณสมบัติเหมาะสมทำหน้าที่เลขานุการคณะกรรมการตรวจสอบ

ในปี 2552 คณะกรรมการตรวจสอบได้จัดให้มีการประชุมอย่างเป็นทางการ 5 ครั้ง
เพื่อที่จะได้มีเวลาเพียงพอในการปฏิบัติงานที่รับผิดชอบอย่างมีประสิทธิภาพ
ก่อนการประชุมอย่างเป็นทางการคณะกรรมการตรวจสอบได้จัดให้มีการประชุมของคณะทำงานอย่างไม่เป็นทางการเพื่อหารือและแลกเปลี่ยนความคิดเห็นเกี่ยวกับเรื่องที่มีผลต่อการเปิดเผยข้อมูลเพื่อให้เป็นไปตามหลักการกำกับดูแลกิจการที่ดี
ในงบการเงินระหว่างกาล และงบการเงินประจำปีของบริษัทฯ
และหารือเรื่องที่เกี่ยวข้องกับการบริหารจัดการความเสี่ยงและการควบคุมภายตามหลักการกำกับดูแลกิจการที่ดี
ในการประชุมของคณะกรรมการตรวจสอบทุกครั้งทั้งเป็นทางการและไม่เป็นทางการ
ประธานคณะกรรมการตรวจสอบได้เชิญประธานเจ้าหน้าที่บริหาร เจ้าหน้าที่ระดับบริหารที่เกี่ยวข้อง
พนักงานอาวุโสของฝ่ายบัญชีและฝ่ายการเงิน เจ้าหน้าที่ฝ่ายกฎหมายของบริษัท
และผู้ตรวจสอบภายใน เข้าร่วมประชุมด้วยทุกครั้ง นอกจากนี้
ผู้สอบบัญชีภายนอกยังได้เข้าร่วมประชุมคณะกรรมการตรวจสอบอย่างเป็นทางการทั้ง 5 ครั้ง
และร่วมประชุมอย่างไม่เป็นทางการบางครั้งที่ได้รับการเชื้อเชิญด้วย

จากการหารือร่วมกับผู้สอบบัญชีภายนอก คณะกรรมการตรวจสอบ
มีความเห็นร่วมกับผู้สอบบัญชีภายนอกว่า มี 2 ประเด็นที่สำคัญ ที่ส่งผลต่อการดำเนินงานของบริษัทฯ
ดังนี้

1.  ในปี 2551 คณะกรรมการตรวจสอบ
    ได้รายงานเรื่องเงินทดรองจ่ายเพื่อการลงทุนในโครงการเหมืองแร่ทองคำในต่างประเทศที่ฝ่ายบริหารได้จ่ายเงินทดรองจ่ายบางส่วนก่อนที่คณะกรรมการบริษัทฯมีมติอนุมัติในหลักการให้เข้าร่วมลงทุน
    ซึ่งไม่สอดคล้องกับระบบการควบคุมภายในที่ดี ดังนั้น ในปี 2552
    คณะกรรมการตรวจสอบและผู้สอบบัญชีภายนอกมีความเห็นร่วมกันว่าควรตั้งสำรองหนี้สงสัยจะสูญสำหรับเงินทดรองจ่ายดังกล่าวเต็มจำนวน
    ในงบการเงินของบริษัทฯ

2.  ในปี 2552
    คณะกรรมการตรวจสอบและผู้สอบบัญชีภายนอกมีความเห็นร่วมกันว่าเงินทุนหมุนเวียนของบริษัทฯที่ติดลบ
    และผลขาดทุนของบริษัทฯ เป็นผลมาจากปัจจัยภายนอก
    ซึ่งหากไม่ดำเนินการแก้ไขแล้วจะส่งผลกระทบต่อการดำเนินงานของบริษัทฯ ปัจจัยภายนอก
    ดังกล่าวนี้ ได้แก่
    ความล่าช้าของหน่วยงานราชการในการออกใบอนุญาตขนส่งและส่งออกสินแร่ทองแดง
    (Copper Sulphide) เพื่อไปทำการถลุงในต่างประเทศ
    โดยสินแร่ดังกล่าวมีแร่ทองคำปนอยู่เป็นจำนวนมาก
    ความล่าช้าของหน่วยงานราชการในการออกประทานบัตรและต่ออายุประทานบัตรเหมืองแร่หลายแห่งของบริษัทฯ
    และกรณีเรื่องส่วนแบ่งรายได้จากการดำเนินการเหมืองแร่ที่ต้องจ่ายให้หน่วยงานราชการนอกเหนือไปจากค่าภาคหลวงที่กำหนดไว้ตามกฎหมายและในสัญญา

คณะกรรมการตรวจสอบได้สอบทานงบการเงินของบริษัทฯ สำหรับปีสิ้นสุดวันที่ 31 ธันวาคม 2552
งบการเงินนี้
ได้จัดทำขึ้นโดยฝ่ายบริหารและได้รับการตรวจสอบจากผู้ตรวจสอบบัญชีภายนอกโดยสำนักงาน เอ
เอ็ม ที แอสโซซิเอท คณะกรรมการตรวจสอบมีความเห็นพ้องด้วย

ในปี 2553 นี้ คณะกรรมการตรวจสอบ
จะให้ความสำคัญกับกิจกรรมการตรวจสอบภายในของบริษัทฯโดยการควบคุมดูแลแผนงานการตรวจสอบภายในให้มีประสิทธิภาพในการดูแลการควบคุมภายใน
การปกป้องทรัพย์สินของบริษัท
และการส่งเสริมการบริหารจัดการความเสี่ยงในหลายๆส่วนของการดำเนินงานของบริษัทฯ
และหากจำเป็นคณะกรรมการตรวจสอบจะขออนุมัติคณะกรรมการของบริษัทฯในการดำเนินการจัดจ้างที่ปรึกษาอิสระภายนอกเพื่อให้คำปรึกษาและช่วยจัดการในกิจกรรมเหล่านี้

[]ทั้งนี้ คณะกรรมการตรวจสอบ ได้ทบทวนความเป็นอิสระของผู้ตรวจสอบบัญชีภายนอก
รวมทั้งประสิทธิผลการทำงานของการตรวจสอบบัญชีแล้ว จึงได้ให้คำเสนอแนะต่อคณะกรรมการบริษัท
ให้บริษัทฯ เสนอแต่งตั้ง นางเกษรี ณรงค์เดช และ/หรือ นางณัฐสรัคร์ สโรชนันท์จีน และ/หรือ
นายชัยยุทธ อังศุวิทยา แห่งสำนักงาน เอ.เอ็ม.ที. แอสโซซิเอท
ให้เป็นผู้ตรวจสอบบัญชีบริษัทฯและบริษัทย่อยในปี 2553 ต่อผู้ถือหุ้นในที่ประชุมผู้ถือหุ้นครั้งต่อไป

(นายนิกร์กานต์ สุจริตเวสส์)

ประธานคณะกรรมการตรวจสอบและกรรมการอิสระ

กรุงเทพฯ : 8 มีนาคม 2553

หมายเหตุ : มติคณะกรรมการ ได้แต่งตั้ง นายนิกร์กานต์ สุจริตเวสส์
กรรมการตรวจสอบและกรรมการอิสระ ให้เป็นประธานคณะกรรมการตรวจสอบ มีผลตั้งแต่ วันที่ 21
เมษายน 2552 แทน นายเกรียง เกียรติเฟื่องฟู ซึ่งได้ลาออกจากกรรมการตรวจสอบ
มีผลตั้งแต่วันที่ 5 มีนาคม 2552

: มติคณะกรรมการ ได้แต่งตั้ง นายนภดล มันฑะจิต เป็น กรรมการอิสระและกรรมการตรวจสอบ
มีผลตั้งแต่วันที่ 21 เมษายน 2552

  : มติคณะกรรมการ ได้แต่งตั้ง นายกฤตภาส กณิกนันต์ เป็น
  กรรมการอิสระและกรรมการตรวจสอบ มีผลตั้งแต่วันที่ 21 เมษายน 2552 แทน นายอุ้มยศ
  หุวะนันทน์ ซึ่งได้ลาออกจากกรรมการตรวจสอบ มีผลตั้งแต่วันที่ 25 มีนาคม 2552